Riigikogu poolt otsuste vastuvõtmine pole sisuliselt mingi eraldiseisev õiguslik protseduur. Tegemist on õigusakti vormiga, millega Riigikogu vormistab talle põhiseadusega pandud ülesande täitmise. Seega, kõigil juhtudel, kui pole tegemist seadusega materiaalses tähenduses (või kui põhiseadus ei sätesta erandit) on tegemist Riigikogu otsusega. Seepärast kehtivad otsuste suhtes samad nõuded, mis seaduste kohta.